പട്ടാളശക്തിയിലൂടെയല്ല, മറിച്ച് വിട്ടുവീഴ്ചയില്ലാത്ത നയതന്ത്രത്തിലൂടെ അമേരിക്കയെ പുതുയുഗത്തിലേക്ക് നയിക്കാനാണ് പദ്ധതിയെന്ന് ജോ ബൈഡന് ന്യൂയോര്ക്ക്:പട്ടാളശക്തിയിലൂടെയല്ല, മറിച്ച് വിട്ടുവീഴ്ചയില്ലാത്ത നയതന്ത്രത്തിലൂടെ അമേരിക്കയെ പുതുയുഗത്തിലേക്ക് നയിക്കാനാണ് തന്റെ പദ്ധതിയെന്ന് യു.എന്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ പൊതുസഭയിലെ കന്നിപ്രസംഗത്തില് യു.എസ്. പ്രസിഡന്റ് ജോ ബൈഡന്. അവസാന ആയുധമെന്ന നിലക്കേ യു.എസ്. ഇനി സൈനികശക്തി ഉപയോഗിക്കൂ. അടുത്ത പത്തുകൊല്ലം ആഗോളസമൂഹത്തിന്റെ ഭാവി സംബന്ധിച്ച നിര്ണായകദശകമാണ്. 2024ഓടെ കാലാവസ്ഥാവ്യതിയാനം തടയുന്നതിന് വികസ്വരരാജ്യങ്ങള്ക്കുള്ള സഹായഫണ്ട് ഇരട്ടിയാക്കും. കാലാവസ്ഥാ വ്യതിയാനവും കോവിഡ് മഹാമാരിയുമടക്കമുള്ള വെല്ലുവിളികളോടുള്ള നമ്മുടെ പ്രതികരണം വരുംതലമുറകളിലും പ്രതിഫലിക്കും. അതിനാല് അത്തരം വിഷയങ്ങളില് ലോകരാജ്യങ്ങള് സഹകരിച്ചുപ്രവര്ത്തിക്കേണ്ടതുണ്ട്. നവീനസാങ്കേതികവിദ്യയിലൂടെയും ആഗോളസഹകരണത്തിലൂടെയുമാണ് ഈ വെല്ലുവിളികള് നേരിടേണ്ടത്. യുദ്ധത്തിന്റെയല്ല, നയതന്ത്രത്തിന്റെ പുതുയുഗം നമ്മള് തുടങ്ങുകയാണ്. അഫ്ഗാനിസ്താനില് 20 കൊല്ലം നീണ്ട യുദ്ധം ഞങ്ങള് അവസാനിപ്പിച്ചു. സമാധാനം ആഗ്രഹിക്കുന്ന സഖ്യരാജ്യങ്ങളുമായുള്ള ബന്ധം ശക്തിപ്പെടുത്തുമെന്നും, ഓസ്ട്രേലിയയും ബ്രിട്ടനും യു.എസും തമ്മിലുണ്ടാക്കിയ പ്രതിരോധസുരക്ഷാ കരാറില് ഫ്രാന്സും ചൈനയും വിമര്ശനമുയര്ത്തിയ പശ്ചാത്തലത്തില് ബൈഡന് പറഞ്ഞു. ലോകത്തെ ഏറ്റവും ജനസംഖ്യയുള്ള രാജ്യവുമായി ശീതയുദ്ധത്തിന് തങ്ങളില്ലെന്ന് ചൈനയുടെ പേരുപറയാതെ ബൈഡന് വ്യക്തമാക്കി. പകരം സ്വേച്ഛാധിപതികളുമായി ശക്തമായി മത്സരിക്കും. യു.എസിന്റെ ശ്രദ്ധ ഇന്തോപസഫിക്കില് കേന്ദ്രീകരിച്ചിരിക്കയാണ്. ഭാവിക്കുവേണ്ടി രാജ്യത്തിന്റെ വിഭവങ്ങള് ഉപയോഗിക്കുന്നതിനാണ് മുന്ഗണന ബൈഡന് പറഞ്ഞു.